Filem Barbie Diharamkan Di Vietnam
Filem Barbie diharamkan di Vietnam gara-gara paparan peta Laut Cina Selatan yang offensif.  Menurut akhbar kerajaan Tuoi Tre, filem itu diharamkan kerana memaparkan peta laut Sembilan garis putus-putus (Nine-Dash Line), iaitu tuntutan wilayah yang dipertikaikan. Pegawai Vietnam berkata ia melanggar kedaulatan Vietnam.  Pengharaman itu disahkan oleh Vi Kien Thanh ketua pengarah Jabatan Pawagam Vietnam di bawah Kementerian Kebudayaan, Sukan dan Pelancongan. Barbie telah membuat promosi besar-besaran di Vietnam, tetapi kini, semua jejak filem itu telah dialih keluar dari laman web rasmi Jabatan Pawagam.  “Kami tidak meluluskan lesen untuk filem Amerika Barbie untuk ditayangkan di Vietnam kerana ia mengadungi imej garis sembilan putus-putus yang menyinggung,” kata Tuoi Tre dalam laporannya.  “Kami tidak meluluskan lesen untuk filem Amerika Barbie untuk ditayangkan di Vietnam kerana ia mengadungi imej garis sembilan putus-putus yang menyinggung,”  ‘Nine-Dash Line’ ialah wilayah yang dipertikaikan yang mana ia digunakan China untuk menuntut sebahagian besar Laut China Selatan.  Walaupun keputusan tribunal Pertubuhan Bangsa-Bangsa Bersatu 2016 menentang kesahihan garisan peta ini, tidak ada cara yang jelas bagaimana untuk menguatkuasannya, dan China pula enggan mengakui keputusan Tribunal.  Ini bukan kali pertama filem yang memaparkan peta itu telah menyebabkan ia diharamkan di negara Vietnam. Sebelum ini, Uncharted dan Abominable telah diharamkan kerana memaparkan pelanggaran yang sama. Barbie sepatutnya ditayangkan di Vietnam pada 21 Julai 2023.